b'\n_START_ARTICLE_\nMike Curran\n_START_PARAGRAPH_\nMike Curran (s. 14. huhtikuuta 1944 Minnesota, Yhdysvallat) on menestyksekk\xc3\xa4\xc3\xa4n kansainv\xc3\xa4lisen uran tehnyt entinen j\xc3\xa4\xc3\xa4kiekkoilija. H\xc3\xa4n lopetti uransa 1977._NEWLINE_Curran oli maalivahtina, kun Yhdysvaltojen joukkue sai hopeaa olympialaisissa 1972. Jo sit\xc3\xa4 ennen h\xc3\xa4n oli edustanut maataan vuosien 1969, 1970 ja 1971 j\xc3\xa4\xc3\xa4kiekon MM-kisoissa._NEWLINE_Curran aloitti ammattilaisuran Minnesota Fighting Saintsissa tuoreessa World Hockey Association -liigassa kaudella 1972\xe2\x80\x931973. H\xc3\xa4nest\xc3\xa4 kehittyi nopeasti yksi uutuusliigan maineikkaimmista maalivahdeista, ja h\xc3\xa4n pelasi vuoden 1973 WHA:n t\xc3\xa4hdist\xc3\xb6ottelussa. Curran menetti ty\xc3\xb6paikkansa 1976 Fighting Saintsin menty\xc3\xa4 konkurssiin, mutta h\xc3\xa4n palasi kansainv\xc3\xa4lisen kilpailutoimintaan edustamalla Yhdysvaltoja vuosien 1976 ja 1977 MM-kisoissa. H\xc3\xa4n oli my\xc3\xb6s 1976 mukana maansa ensimm\xc3\xa4isess\xc3\xa4 Kanada-cupin joukkueessa turnauksessa, jossa ensi kertaa kohtasivat kiekkoilun kuuden k\xc3\xa4rkimaan parhaat pelaajat._NEWLINE_Mike Curran valittiin International Ice Hockey Federation Hall of Fameen 1999 ja United States Hockey Hall of Fameen 1998.'